
OBAVIJEST STANOVNIŠTVU OPĆINE KUMROVEC i TUHELJ
za PETAK 04.09.2026.
Poštovani/e,
	Auto klub DELTA SPORT iz Zagreba, u suradnji s Krapinsko-zagorskom županijom te Općinama Kumrovec,Tuhelj i Zagorska Sela organizira i ove godine sportsku automobilističku priredbu pod nazivom “15. MOTUL RALLY KUMROVEC 2026.” koji će održati od 03. do 05.09.2026. godine.
Molimo Vas za razumijevanje i podršku u organizaciji, da ova sportska priredba bude uspješno organizirana i ove godine, uz sportsko i fair-play navijanje za sve rally posade koje će nam doći iz cijele Hrvatske i inozemstva.

U PETAK 04.09.2026. ORGANIZIRAT ĆE SE BRZINSKI ISPIT „TUHELJ“
sa startom u: 17:18h i 19:46h
na relaciji, prometnice/ceste
prometnica Kumrovec (Kumrovečka ulica) - Kladnik - Velinci - Lenišće - Prosenik
zbog održavanja brzinskog ispita „Tuhelj“ 
vrijeme privremenog zatvaranja prometnice: 16:00h do cca22:00h

Navedene prometnice i sve njima prilazne ceste, temeljem odobrenja Općina Kumrovec i Tuhelj, ŽUC-a KZŽ te Policijske uprave Krapinsko-zagorske, biti će privremeno zatvorene za javni promet u navedenom vremenu, o čemu će javnost biti obaviještena i putem javnih medija u tjednu održavanja.

Molimo sve stanovnike koji žive na području navedenih mjesta ili koriste ceste koje će biti privremeno zatvorene za javni promet za punu suradnju u organizaciji natjecanja na način da u navedenim vremenima:
1. Zatvore vrata na svim ulazima u svoja dvorišta
1. Posebnu pažnju posvete brizi o djeci, pazeći da su u svakom trenutku pod kontrolom i na sigurnom
1. Domaće životinje i kućne ljubimce drže u zatvorenim prostorima, kako se ne bi nekontrolirano našli na cesti/ulici
1. Da svoja vozila uklone s cesta/ulica kojima prolaze staze Brzinskih ispita
1. Ukoliko nastupe posebne okolnosti koje zahtijevaju intervenciju hitnih službi, da se obrate najbližem sucu "SAFETY MARSHAL" (narančasti bluzon/prsluk).

Organizirani na ovakav način uz Vašu punu suradnju, vjerujemo da će sportska priredba biti provedena po najvišim FIA sigurnosnim standardima, a da istovremeno neće bitno narušiti Vaš svakodnevni ritam življenja.
Ukoliko u pripremi i tijekom natjecanja imate bilo kakvo pitanje, primjedbu ili slično, molimo Vas da nas kontaktirate na telefone           
· prije i za vrijeme natjecanja: g. Dino Deljkić, mobitel: +385 91 2307 569
· za vrijeme natjecanja: g. Matija Kušević, mobitel:  +385 91 725 9999

                       ORGANIZACIJSKI ODBOR
							                                                                                                               www.rally-kumrovec.com 

